
Për shpalljen “Zonë ekonomike me statusin e parkut industrial” të një territori në Rrashbull, Durrës

Në mbështetje të nenit 100 të Kushtetutës dhe të nenit 4 të ligjit nr.9789, datë 19.7.2007 “Për krijimin dhe funksionimin e zonave ekonomike”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Shpalljen “Zonë ekonomike, me statusin park industrial”, të një territori me sipërfaqe prej 16.52 ha, në përbërje të parcelave të pasurive nr.1 dhe nr.2, në zonën kadastrale nr.2591, në fshatin Manskuri, komuna Rrashbull, Durrës.
2. Shtrirja dhe kufizimet e kësaj zone specifikohen në hartën treguese, që i bashkëlidhet këtij vendimi.
3. Në këtë zonë do të zhvillohen veprimtari:
- prodhuese industriale;
- tregtare;
- eksport-importi;
- veprimtari ndihmëse.
4. Periudha e funksionimit të zonës është 35 (tridhjetë e pesë) vjet.
5. Zona jepet me koncesion të formës “BOT”.
6. Procedura për përzgjedhjen e zhvilluesit të zonës bëhet në bazë të ligjit nr.9663, datë 18.12.2006 “Për koncesionet”, të ndryshuar.
7. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

